जब लखनऊ के सीपी सिंह हमार टीवी से जोड़े गए थे तब भड़ास4मीडिया ने ही अपनी जिम्मेदारी का परिचय देते हुए सीपी सिंह का कच्चा चिट्ठा उजागर किया था। जिसमें बताया गया था कि कैसे चंद्रप्रकाश सिंह उर्फ सीपी सिंह पर कई तरह के आपराधिक मामले दर्ज हैं। कब उन्हें फर्जी कमिश्नर बनकर घूमते हुए गिरफ्तार किया गया। उन्हें लाल बत्ती और अपने रुसूख का इतना शौक है कि उन्होंने दिल्ली स्थित अपने संपर्कों का इस्तेमाल करते हुए एक सैटेलाईट चैनल की ब्यूरो चीफ की पदवी हासिल कर ली। खबर आने के बाद हमार टीवी प्रबंधन ने जांच की और पाया कि सीपी सिंह वाकई कई हथियारबंद लोगों के साथ घूमते हैं। कई तरह के गलत धंधों में उनका हाथ तो है ही वो खुलेआम सड़कों पर वसूली भी करते हुए चलते हैं। ऐसे में किसी भी मीडिया संस्थान को अपनी छवि की चिंता होनी लाजिमी है।